ใครที่ผ่านแถวสาทรบ่อยๆ ก็คงจะสังเกตเห็นบ้านสไตล์โคโลเนียลหลังใหญ่สีเหลืองเขียว ตั้งตระหง่านอยู่ตรงใกล้ๆ บีทีเอสช่องนนทรี ในรั้วของโรมแรม W Hotel
"The House on Sathorn" บ้านสุดหรูที่ประกอบไปด้วยสามห้องอาหารด้วยกัน The Dining Room, The Bar และ The Courtyard
วันนี้เราจะมารีวิวในส่วนของ The Dining Room ค่ะ
เข้าไปในบ้าน ห้องอาหารจะอยู่ทางฝั่งซ้ายมือเลย ส่วนด้านขวาจะเป็น The Bar ค่ะ
การตกแต่งเนี่ยไม่ต้องพูดถึงมากเนอะ ข้างนอกว่าเรียบหรูยังไง ข้างในขอบอกว่าไม่แพ้กันจริงๆ
เมนูอาหารของที่นี่จะเป็นแนว Fine Dining ค่ะ เชฟ Fatih Tutak จะสรรสร้างเมนูอาหารออกมาตาม experience ต่างๆ ของเชฟ
อย่างเมนู Andaman BBQ (1790 บาท) เป็นกุ้งแม่ย้ำตัวโตจากภูเก็ต นำมาทาด้วยมะพร้าวที่เอาไป caramelized ก่อนที่จะนำไปย่าง ทำให้ตัวกุ้งให้กลิ่นหอมมะพร้าวโดดขึ้นมา แต่ก็ยังไม่กลบกลิ่นของตัวกุ้ง ส่วนตรงตัวซอสเชฟนำมันกุ้งมาเป็นส่วนผสมกับตัวเครื่องเทศ red curry เข้ากันได้อย่างลงตัวมากๆ ค่ะ ซึ่งเชฟได้แรงบันดาลใจมาจากตอนที่ไปเที่ยวภาคใต้ และนำประสบการณ์ในการเที่ยวครั้งนั้น มาเล่าเป็นเรื่องราวผ่านอาหารจานนั้นๆ
ต่อด้วย
อีกเมนูหนึ่งที่ชอบมากคือ Hunting The Duck (890 บาท) เชฟได้แรงบันดาลใจมาจากตอนที่ไปฤดูล่าเป็ดที่ยุโรป จึงนำเสนอเมนูนี้ออกมาโดยการนำอกเป็ดจากฝรั่งเศสถูกปรุงอย่างพิถีพิถันด้วยไขมันเป็ด ทำให้ส่วนของเนื้อยังคงความนุ่มไว้ได้อย่างดี ตกแต่งจานด้วยซอสทับทิมสีแดงสด หากลองสังเกตดูจะเห็นว่าการตกแต่งจานของเชฟนั้น อยากสื่อถึงดินผืนที่กระจายออกมาเมื่อลั่นไก่ปืนในช่วงฤดูล่าเป็ด
ถึงแม้ดูรวมๆ แล้ว ราคาของอาหารอาจจะสูงไปนิดหน่อย แต่ถ้าลองมาดื่มด่ำกับบรรยากาศพลางชิมรสชาติอาหารที่ปรุงมาอย่างปราณีตของที่นี่ เราขอการันตีว่า คุ้มค่ากับทุกบาททุกสตางค์ที่เสียไปจริงๆ ค่ะ :)